open-index/open-wikipedia-markdown huggingface dataset:
Սամիր Նուրիև

**Սամիր Ռաֆիգ օղլու Նուրիև** (, ), Ադրբեջանի պետական գործիչ, Ադրբեջանի Հանրապետության նախագահի աշխատակազմի ղեկավար;

## Կենսագրություն
Սամիր Նուրիևը ծնվել է 1975 թվականի մարտի 9-ին Բաքվում։ Նա ընդունվել է Ադրբեջանի տեխնիկական համալսարան 1991 թվականին։ 1996 թվականին ավարտել է նույն համալսարանի ինժեներական բիզնեսի և կառավարման ֆակուլտետը։

2003-2005 թվականներին ուսումը շարունակել է ԱՄՆ Դուկի համալսարանում։ Նա ստացել է մագիստրոսի կոչում միջազգային զարգացման քաղաքականության ոլորտում։

1996-2003 թվականներին Սամիր Նուրիևը աշխատել է տարբեր միջազգային կազմակերպություններում ՝որպես տնտեսագետ, մենեջեր և ծրագրերի համակարգող։ Այդ թվում 2000-2001 թվականներին աշխատել է ՄԱԿ-ի Զարգացման Ծրագրի Ադրբեջանական գրասենյակում։

2006 թվականին նա սկսել է աշխատել Ադրբեջանի Հանրապետության տնտեսական զարգացման նախարարությունում։

* 2009—Ադրբեջանի Հանրապետության «Իչերի Շեհեր» պետական պատմական և ճարտարապետական արգելոցի կառավարման ղեկավարի տեղակալ,
* 2013—Ադրբեջանի Հանրապետության «Իչերի Շեհեր» պետական պատմական և ճարտարապետական արգելոցի կառավարման ղեկավար,
* 2016—ԱՀ Նախագահին առընթեր Բնակարանաշինության պետական գործակալության տնօրեն,
* 2018—ԱՀ Նախագահին առընթեր Բնակարանաշինության պետական գործակալության Խորհրդի նախագահ,
* 2018—ԱՀ քաղաքաշինության և ճարտարապետության պետական կոմիտեի նախագահ,
* Ադրբեջանի Հանրապետության Նախագահի 2019 թվականի նոյեմբերի 1-ի հրամանագրով նա նշանակվել է Ադրբեջանի Հանրապետության Նախագահի աշխատակազմի ղեկավար։

2015 թվականից նա հանդիսանում է Ադրբեջանի ճարտարապետների միության անդամ։ Նա «Նոր Ադրբեջան» կուսակցության անդամ է։

## Ծանոթագրություններ

Կատեգորիա:Ադրբեջանի քաղաքական գործիչներ
Կատեգորիա:Ադրբեջանի պետական գործիչներ
Կայո Լևիսան

**Կայո Լևիսան**, ավազոտ ծանծաղուտ, Պինար դել Ռիո նահագում, Կուբա։ Մատչելի է միայն Փալմա Ռուբիայի նավերով, նրա հյուսիսային ափի սպիտակ ավազային լողափերը գրավում են զբոսաշրջությանը։ Կղզին ունի մի քանի սուզված քաղաքներ։ Այն Կոլորադոսի կղզեխմբի կորալային խութի մաս է և հայտնի է սև կորալով։

Կղզում կա հյուրանոցային համալիր, որը կազմված է մոտավորապես 20 տնակներից։

## Աշխարհագրություն
Ավազոտ ծանծաղուտը անհարթ է, մակերեսը՝ 1.5 կմ² և երկարությունը՝ 4.2 կմ։  Այն մի քանի հարյուր մետր լայնուփյամբ բակ է առավելագույն կետերում՝  750մ այնությամբ, նվազագույն կետում 280մ լայնությամբ։ Այն տեղակայված է Հավանայից  մոտ 150 կմ արևմուտք։ Ճահիճները ծածկում են կղզու մակերեսի ավելի քան 3/4 մասը, հարավային կողմը անհասանելի է և մանգլենիների անտառ է։

## Կլիմա
Կայո Լևիսայում միջին ջերմաստիճանը 21&nbsp;°C-ի և 33&nbsp;°C-ի սահմաններում է և ջրի ջերմաստիճանը տատանվում է 1&nbsp;°C-ից 3&nbsp;°C-ի սահմաններում։

## Ծանոթագրություններ

## Արտաքին հղումներ

* Cayo Levisa 

Կատեգորիա:Կուբայի կղզիներ
Յալիցա Ապարիսիո

**Յալիցա Ապարիսիո Մարտինես** (, ), մեքսիկացի դերասանուհի և մանկավարժ։ Կլեոյի դեբյուտային դերը Ալֆոնսո Կուարոնի «Ռոմա» ֆիլմում 2018 թվականին նրան առաջադրել Է «Օսկար» մրցանակի՝ կանանցի լավագույն դերի համար։ Նա ունի գիտական աստիճան նախադպրոցական կրթության ոլորտում։

## Կյանք և կարիերա
Ապարիսիոն ծնվել է 1993 թվականի դեկտեմբերի 11-ին, Մեքսիկայի  Օախակա քաղաքում։ Հայրը պատկանում է Միշտեքների լեզվաընտանիքին, իսկ մայրը խոսում  է Մեքսիկայում հնդկական լեզուններից մեկով՝ տրիկեյով։ Սակայն նա չի տիրապետում միշտեքի լեզվին ու ստիպված էր սովորել այն «Ռոմա» ֆիլմի համար։  Ապարիսիոին դաստիարակում էր միայնակ մարրը, որը սպասուհի էր աշխաըում։ Նա չի սովորել դերասանական վարպետությունը և մասնագիտությամբ նախադպրոցական կրթության ուսուցչուհի է։ Ապարիսիոյի բեկումնային դերը «Ռոմայում» նրան 2018 թվականին բերել Է «Օսկար» մրցանակի անվանակարգը՝ կանանցի լավագույն դերի համար։
Նա նաև ստացել է այդ կարգի անվանակարգեր Չիկագոյի կինոքննադատների ասոցիացիայի, «Critics' Choice Movie Awards»-ի, «հոլիվուդյան կինոմրցանակի», «Գոթեմի», Սան Ֆրանցիսկոյի կինոքննադատների շրջանակի, «Սպուտնիկ»-ի և կանացի կինոքննադատների շրջանակի մրցանակներում, ինչպես նաև նա ստացել է մեծ ճանաչում Time-ից և The New York Times-ից։

## Ծանոթագրություններ

Կատեգորիա:BBC 100 կին
Կատեգորիա:Կին ուսուցիչներ
Կատեգորիա:Կինոմրցանակի դափնեկիրներ
Կատեգորիա:Մանկավարժներ
Կատեգորիա:Մեքսիկացի դերասանուհիներ
Կատեգորիա:ՅՈՒՆԵՍԿՕ-ի բարի կամքի դեսպաններ
Հենրի II

**Հենրի II** (, ), 1608 թվականից մինչ մահ եղել է Լորենի դուքս, հայտնի է նաև, որպես Հենրի II Բարեպաշտ։ Չունենալով արու զավակ՝ նրա դուստրերը ժառանգեցին դուքսի տիտղոսը։ Նա Հենրի IV Ֆրանսիացու զարմիկն էր։

## Ընտանիք
Դուքսը՝ Լորենի դուքս Չարլզ III-ի և Կլոդ Վալուայի որդին էր։ Մորական կողմից Հենրի II Ֆրանսիացու և Եկատերինա Մեդիչիի, իսկ հայրական կողմից՝ Ֆրենսիս I-ինի և Քրիստինա Դանիացու թոռը։

Առաջին ամուսնությունը եղել է Կատերին դե Բուրբոնի հետ։ Զույգն ամուսնացել է 1599 թվականի հունվարի 31-ին, Փարիզից դուրս։ Կատերինը երեսունինը տարեկան էր։ Նրանց ամուսնությունը  առիթ դարձավ Բուրբոնների հետ հարաբերությունների կարգավորման։ Կատերինը բողոքական էր, իսկ Հենրին՝ նվիրյալ կաթոլիկ։ Պապը հրաժարվեց պսակադրել նրանց, բայց Կատերինայի խորթ եղբայրը կարողացավ համոզել Ռուանի եպիսկոպոսին անցկացնել արարողակարգը։

1604 թվականին, քառասունհինգ տարեկան հասակում Կատերինան մահացավ անժառանգ։ Քանի որ զույգը երեխա չէր ունեցել, Հենրին երկրորդ անգամ ամուսնացավ 1606 թվականի ապրիլի 24-ին Մարգերիտա Գոնզագայի հետ։ Նա Մանտուայի դուքս Վինչենցո Գոնզագայի և  Էլեոնոր դե Մեդիչիի դուստրն էր։  Մարգերիտայի քույրը՝ Էլեոնոր Գոնզագան Հռոմի կայսրուհին էր։

## Սերունդ

* Չծնված դուստրը (փետրվարի 1607).
* Լորենի դքսուհի Նիկոլ (3 հեկտեմբերի 1608 – 23 փետրվարի  1657),  ով ամուսնացավ իր զարմիկ Չարլզ IV-ի հետ և 1635 թվականին  բաժանվեց անժառանգ։
* Դուստրը (10 փետրվարի 1611 - 11 Փետրվարի 1611).
* Կլոդ Ֆրանսուա դե Լորրեն (6 հոկտեմբերի  1612 – 2 օգոստոսի 1648), ով ամուսնացել է իր զարմիկ Լորենի դուքս Նիկոլաս II-ի հետ և մահացել ծննդաբերության ժամանակ։

## Տիտղոսներ

* **8 նոյեմբերի 1563 – 14 մայիսի 1608** Լորենի արքայազն
* **14 մայիսի 1608 – 31 հոիլիսի 1624** Նորին գերազանցություն Լորենի դուքս

## Ծանոթագրություններ

## Արտաքին հղումներ

Կատեգորիա:17-րդ դարի ֆրանսիացիներ
Ադելաիդա (կղզի)

**Ադելաիդա** կամ Իսլա Ադելաիդա կամ Իսլա Բելգրանո մեծ, հիմնականում սառուցապատ կղզի՝ 139 կիլոմետր (75 ծովային մղոն) երկարությամբ և 37 կիլոմետր (20 ծովային մղոն) լայնությամբ։ Գտնվում է Անտարկտիկական թերակղզու արևմտյան ափին գտնվող Մարգարիտա ծովածոցի հյուսիսային հատվածում։ Ջինջեր կղզիները գտնվում են հարավային բևեռում։ Բադիսը Ադելեիդ կղզու ամենաարևելյան լեռն է և ունի 1220 մետր բարձրություն։ Կղզին ընկած է Արգենտինական, Բրիտանական և Չիլիական Անտարկտիդայի սահմանների միջև։

## Պատմություն
left|thumb|Ռոդերա կայանը դեպի Անտարկտիկական թերակղզին 2003 թվականի նոյեմբերին|alt=

Ադելաիդա կղզին հայտնաբերվել է 1832 թվականին Բրիտանական արշավախմբի անդամ Ջոն Բիսկոի կողմից։ Կղզին առաջին անգամ հետազոտվել է ֆրանսիական արշավախմբի անդամ Ժան-Բատիստ Շարկոի կողմից։

Համապատասխանեցնելով այդ ժամանակվա սկզբնաղբյուրների հետ՝ Բիսկոն կղզին անվանակոչում է Ադելաիդա՝ ի պատիվ Մեծ Բրիտանիայի թագուհի Ադելաիդայի։

Կղզին ունի 2 հենակետ։ Հին Ադելաիդա կղզու հենակետը (հայտնի նաև հիմք Թ) կառուցվել է Ֆոլկլենդյան կղզիների կախվածության հետազոտության կողմից (ՖԿԿՀ), որը դարձել է Բրիտանական Անտարկտիդայի հետազոտություն։ Հենակետը փակվում է անկայուն օդային ճանապարհների պատճառով, և 1976-1977 թվականներին աշխատանքները տեղափոխվում են նոր Ռոդերայի հետազոտության կայան։ Այս հենակետը մնում է բաց։ 1984 թվականին հին ԲԱՀ-ը հանձնվում է Չիլիական լիազորությանը, երբ վերանվանվում է Թենիենթե Լուիս Կարվահալ Վիլլարոել Անտարկտիկական Հենակետ։ Հետագայում չիլիացիներն այն օգտագործում են որպես ամառային միակ կայան։ Թեև օդային ճանապարհները բարձրավանադակներից դեպի կայան դարձել են այնքան անկայուն, որ Չիլիի ռազմաօդային ուժերը այստեղ դադարեցրել են գործողությունները։ Չիլիի ռազմածովային ուժերը գրեթե ամեն ամառ այցելում են կայան, որպեսզի ապահովեն դրա լավ պահպանությունը։ ԲԱՀ-ն այցելում է կայան նաև ձմեռվա ընթացքում, երբ մուտքն ավելի հեշտ է բարձրավանդակներից ։ Ժամանակի երկարության շնորհիվ կղզին բնակեցվել է Անտարկտիկական չափանիշներին համապատասխան։

## Ծանոթագրություններ

## Արտաքին հղումներ
* BAS Mapping Catalogue
* Images at BAS

Կատեգորիա:Անտարկտիդայի կղզիներ
Մարգերիտա Գոնզագա

**Մարգերիտա Գոնզագա** (), 1606 թվականից մինչ ամուսնու մահը՝ 1624 թվականը,  եղել է Լորենի դքսուհի։

## Կյանք
Ծնվել է Մանտովայում։ Ծնողները՝ Վինչենցո I Գոնզագա և Էլեոնոր դե Մեդիչի։ Եղբայրները՝ Ֆրանչենցո IV Գոնզագա, Ֆերդինանդո I Գոնզագա, Վինչենցո II Գոնզագա, իսկ քույրը՝ Էլեոնորա Գոնզագա։ Նրա եղբայրներն ավելի մեծ հաջողությունների հասան քան նրանց հայրը, որպես Մանտուայի դուքս, իսկ Էլեոնորը՝ Ֆերդինանդ II-ի հետ ամուսնությամբ դարձավ  Հռոմի կայսրուհի։

1606 թվականին, նա ամուսնացավ Լորենի դուքս Հենրի II-ի հետ, ով նախկինում ամուսնացած էր եղել Հենրի IV ֆրանսիացու քույր՝ Կատերինե Նավարայի (Բուրբոն) հետ։ Նրանց ամուսնությունն անզավակ էր, պայմանավորված նրանց միջև քառասուն տարվա տարբերությամբ։

## Սերունդ
* Չծնված դուստրը (փետրվարի 1607).
* Լորենի դքսուհի Նիկոլ (3 հեկտեմբերի 1608 – 23 փետրվարի  1657),  ով ամուսնացավ իր զարմիկ Չարլզ IV-ի հետ և 1635 թվականին  բաժանվեց անժառանգ։
* Դուստրը (10 փետրվարի 1611 - 11 Փետրվարի 1611).
* Կլոդ Ֆրանսուա դե Լորրեն (6 հոկտեմբերի  1612 – 2 օգոստոսի 1648), ով ամուսնացել է իր զարմիկ Լորենի դուքս Նիկոլաս II-ի հետ և մահացել ծննդաբերության ժամանակ։

## Մահ
Մարգերիտան մահացել է 1632 թվականին, քառասուն տարեկան հասակում, Նենսիում։ Նա այրիացավ 1624 թվականին։

## Նախնիներ

Գոնզագա ընտանիք 2 հոկտեմբերի 1591-7 փետրվարի 1632

## Ծանոթագրություններ

Կատեգորիա:1591 ծնունդներ
Կատեգորիա:1632 մահեր
Կատեգորիա:17-րդ դարի իտալացիներ
Կատեգորիա:17-րդ դարի իտալացի ազնվականներ
Կատեգորիա:16-րդ դարի իտալացիներ
Կատեգորիա:16-րդ դարի իտալացի ազնվականներ
Կատեգորիա:17-րդ դարի իտալացի կանայք
Կատեգորիա:Գոնզագա ընտանիք
Կատեգորիա:Լորեն ընտանիք
Կատեգորիա:Լորենի դքսուհիներ
Կատեգորիա:16-րդ դարի ֆրանսիացիներ
Կատեգորիա:Մանտովայի մարդիկ
Կատեգորիա:Միապետների դուստրեր
Քրիստինա Սալմա

**Քրիստինա Սալմա**  (), Լորենի դքսուհի։ 1597 թվականին ամուսնացել է Լորենի դուքս՝  Ֆրանսիս II-ի  հետ։

## Կյանք
Քրիստինան  Սալմա ընտանիքի Պոլ Կոնտ Սալմայի և Մարի Լե Վենուարի դուստրն էր։ Չնայած Սալմացիները կայսերական կիսաանկախ դքսություն էին, այնուամենայնիվ հսկա մագնատների շրջանակներում ոչ նրանք և ոչ էլ Վենուաներն այնքան էլ հայտնի չէին։  Ֆրանսիսը դուքս Չարլզ III-ի երրորդ որդին էր։

## Սերունդ
# Հենրի դե Լորենցի (1602–1611) մահացել է վաղ տարիքում
# Լորենի դուքս Չարլզ դե Լորեն (1604–1675) ամուսնացել է  Նիկոլետ դե Լորենի հետ, անժառանգ, ամուսնացել է Բեատրիչե դե Կուզանսի հետ և երեխաներ ունեցել
# Հենրիետե դե Լորեն (1605–1660), ամուսնացել է Լուիս դե Լորենի հետ, անժառանգ 
# Նիկոլաս դե Լորեն (1609–1670) ամուսնացել է Կլոդ դե Լորենի հետ 
# Մարգարիտա դե Լորեն (1615–1672), ամուսնացել է Օռլեանի դուքս՝ Գաստոն դե Ֆրանսի հետ
# Քրիստին դե Լորեն (1621–1622) մահացել է մանուկ հասակում

## Ծանոթագրություններ

Կատեգորիա:1575 ծնունդներ
Կատեգորիա:1627 մահեր
Կատեգորիա:Լորենի դքսուհիներ
Գինու թանգարան (Պլևեն)

**Գինու թանգարան** (), գտնվում է հյուսիսկենտրոնական Բուլղարիայի Պլևեն քաղաքում։ Բացվել է 2008 թվականի սեպտեմբերի 17-ին և զբաղեցնում է պլևենյան Քայլիկ այգում իրական քարայրը՝ շուրջ 5 կմ քաղաքի կենտրոնից հեռու։

## Նկարագիր
Թանգարանը ֆրանսիական և բուլղարական ճարտարապետության, դիզայներների, էնոլոգների, ինչպես նաև 1877 թվականի Պլենևյան դյութազներգության համայնապատկերի Պլևենյան տարածաշրջանային թանգարանի համակարգողների համատեղ գործունեության արդյունքն է։ Քարայրը, որտեղ գտնվում է թանգարանը, գտնվում է ջրամբարի տարածքում։ Թանգարանը կազմված է 5 սրահից և զբաղեցնում է 650 մ² տարածք[1]:

Գինիների թանգարանի հավաքածուն իր մեջ ներառում է բոլոր գինեգործական շրջանների շուրջ 6000 շիշ բուլղարական գինի, որոնք հասանելի են համտեսումների և գնումների համար։ Բացի դրանից, թանգարանը կարող է պարծենալ, քանի որ ունի տարածաշրջանի ամենամեծ հավաքածուն (30-ից 90 տարի հնեցման)։ Թանգարանի պատմական սրահում ներկայացվում են գինեգործության և խաղողագործության հետ կապված իրեր՝ հնագույն ժամանակներից մինչև մեր օրեր։ Գինու մառանը առաջարկում է բուլղարական բոլոր տարածաշրջանների գինիներ, որոնք պահվում են ֆրանսիական կաղնուց պատրաստված 100 տակառներում։ Գինու թանգարանի հավաքածուն պատկանում է Պետկովին, ով ներդրել է շուրջ 300 000 ամերիկյան դոլար ջերմաստիճանի կարգավորման համակարգ, հատակի, քարայրի լուսավորության համար, որտեղ էլ գտնվում է թանգարանը։

Պլևենը գտնվում է գինեգործական տարածաշրջանի սրտում՝ Դանուբի հարթավայրում։ Քաղաքը  նաև գինեգործության կրթության կենտրոն է, քանի որ այստեղ է գտնվում բուլղարական առաջին և միակ հատուկ միջնակարգ դպրոցը՝ Ալեքսանդր Ստամբոլիյսկու անվան պրոֆեսիոնալ խաղողագործության և գինեգործության միջնակարգ դպրոցը, որը ստեղծվել է 1890 թվականին։ Խաղողագործության և էկոլոգիայի ազգային համալսարանը ստեղծվել է 1902 թվականին գինու մասնագետ Վիալու հանձնարարմամբ։ Համալսարանը նույնպես գտնվում է Պլևեն քաղաքում։

## Ծանոթագրություն

Կատեգորիա:2008 հիմնադրումներ Բուլղարիայում
Կատեգորիա:2008 հիմնադրված թանգարաններ
Կատեգորիա:Բուլղարիայի քարանձավներ
Կատեգորիա:Գինու թանգարաններ
Կատեգորիա:Պլևենի շենքեր և կառույցներ
Կլոդ-Ֆրանսուազա դը Լորեն

**Կլոդ-Ֆրանսուազա դը  Լորեն** (Claude-Françoise de Lorraine. ), Լորենի դուքս Հենրի II-ի և Մարգերիտա Գոնզագայի  դուստրը, քույրը՝ Լորենի դքսուհի Նիկոլ։ Նա ամուսնացավ իր զարմիկի հետ և ստացավ Լորենի դքսուհու տիտղոսը։

## Ամուսնություն
1634 թվականի փետրվարի 18-ին  ամուսնացել է Լորենի դուքս Նիկոլաս II-ի հետ, ով հանդիսանում էր նրա զարմիկը։ Ունեցել են բազմանդամ ընտանիք․

*Ֆերդինանդ Ֆիլիպ, Լորենի դուքս (29 դեկտեմբեր 1639 – 1 Ապրիլ 1659)
* Չարլզ Լեոպոլդ, Լորենի դուքս  (3 ապրիլ 1643 – 18 ապրիլ 1690) ամուսնացել է Էլեոնորա Մարիա Ավստրիացու հետ
*Աննա Էլեոնոր դե Լորեն (12 մայիս 1645 – 28 փետրվար 1648) մահացել է մանուկ հասակում
*Աննա Մարի Թերեզա դե Լորեն (30 հուլիս 1648 – 17 հունիս 1661)
*Մարի Աննա դե Լորեն (ծնված՝ 30 հուլիս 1648, մահվան թիվը՝ անհայտ)

Կլոդը Ֆրանսուան մահացել է Վիեննայում, երեսունհինգ տարեկան հասակում՝ երկվորյակներին ծննդաբերելիս։ Նա թաղվել է Լորեյնում։

## Ծանոթագրություններ

Կատեգորիա:1612 ծնունդներ
Կատեգորիա:1648 մահեր
Կատեգորիա:Լորենի դքսուհիներ
Կատեգորիա:17-րդ դարի ֆրանսիացիներ
Կատեգորիա:Ծննդաբերելիս մահացածներ
Մարի-Ռոջեր Բայլոա

**Մարի-Ռոջեր Բայլոա**, ամսագրի կամերունցի խմբագիր, հեռուստաշոուի վարող, լրագրող, կինոռեժիսոր ու համայնքանպաստ տարբեր նախաձեռնությունների նախագահ։ Ապրում է Ֆրանսիայում, որտեղից հեռուստատեսային թոք-շոու է վարում։ Ֆրանսիայում արժանացել է «Արվեստների ու գրականության շքանշանի»։ Որպես լրագրող իր աշխատանքի համար ստացել է Պերսի Քոբոզայի անվան մրցանակ։ Տիկնոջն է պատկանում Africa-international.info ինտերնետային կայքը։

## Վաղ կյանք
Բայլոան Գերման Ցալա Մեկոնգոյի դուստրն է, որը 1957 թվականին դարձել է Կամերունի առաջին պետքարտուղարը քաղծառայության գծով։ Ուսանել է Փարիզի Paris-IV համալսարանում, որտեղ ավարտել է գերմանագիտության բաժինը։

## Կարիերա
1991 թվականին Բյլոան դարձել է «Africa International» ամսագրի խմբագիրը, որը հիմնադրվել էր 1958 թվականին և կենտրոնացած էր քաղաքականության, տնտեսական նորությունների ու մշակույթի վրա, երբ Բայլոան անցել է աշխատանքի։ 
 
Հետագայում Մարի-Ռոջեր Բայլոան միացել է Jeune Afrique պանաֆրիկյան թեմատիկ ամսագրին, որը նախկինում արգելված է եղել մի քանի Հյուսիսաֆրիկյան (արաբական) երկրներում։

1997 թվականին ամերիկյան «Սևամորթ լրգրողների ազգային ասոցիացիայի» կողմից Բայլոան արժանացել է «Տարվա լրագրող» կոչմանը և մրցանակն ստացել անձամբ Բիլ Քլինթոնի կողմից։

2001 թվականին ՅՈՒՆԵՍԿՕ-ի կողմից ճանաչվել է «Գերազանցության կին» ()։

## Հեռուստաալիքի հիմնադրում
2018 թվականի հոկտեմբերի 15-ին տիկին Բայլոան հայտարարել է, որ գործարկելու է նոր հեռուստաալիք, որը կոչվում էր MRB TV (չշփոթել ամերիկյան MRB Productions  կինոարտադրող ընկերության հետ) և հանդիսանում էր կաբելային ու արբանյակային հեռուստաալիք։

## Անձնական տեղեկություն
Տիրապետում է տարբեր լեզուների, այդ թվում՝ իսպաներեն, անգլերեն, ֆրանսերեն ու գերմաներեն։ Բնակվում է Փարիզում, Բեռլինում և Կամերունի մայրաքաղաք Յաունդեում։

## Ծանոթագրություններ

Կատեգորիա:Կամերունցի լրագրողներ
Կատեգորիա:Ապրող անձինք
Կարապները եղեգների մեջ

**Կարապները եղեգների մեջ**, գերմանացի ռոմանտիկ նկարիչ Կասպար Դավիդ Ֆրիդրիխի նկարը՝  Պետական Էրմիտաժի հավաքածուից։

Արևածագի ֆոնի վրա պատկերված են երկու սպիտակ կարապներ՝ տեղակայված եղեգների մեջ գտնվող բնի մեջ, առաջին պլանի երկայնքով՝ նկարի ստորին մասում, երևում են լոտոսների մի քանի չբացված ծաղկաբույլեր։

Առաջին անգամ 1820 թվականին Ֆրիդրիխը օգտագործել է կարապների մոտիվը համանուն էտյուդում, այս գործը պահվում է Գյոթեի տուն-թանգարանում՝ Մայնի Ֆրանկֆուրտում։ Գերմանացի արվեստաբան Հելմուտ Բերշ-Զուպանգին առաջ է քաշել այն վարկածը, որ Ֆրիդրիխի ստեղծագործության մեջ այնքան անսովոր մոտիվներ կան՝ լոտոս ծաղիկներ և կարապներ, պայմանավորված այնպիսի տպավորությամբ, որը նկարչի վրա ցույց է տվել գերմանացի դրամատուրգ և պոետ Օտտո Հենրիխ ֆոն Լեբենի «Լոտոսի թերթերը» (1817) փիլիսոփայական շարադրանքը և նրա «Կարապ» բանաստեղծությունների ժողովածուն (1816)։ Կտավը նկարվել է շուրջ 1832 թվականին, քանի որ այդ տարի Պրահայում հանրությանը ցուցադրվել է ցուցահանդես, նվիրված պրահյան բարերար՝ Ալյոզոմ Կլարին։

մինի|ձախից|«Կարապները եղեգների մեջ»

1832 թվականի սկզբին նկարն ուղարկվել է Ռուսաստան, քանի որ ձեռք է բերվել պալատի խորհրդի կողմից կայսերական պալատներից մեկի համար, Սանկտ Պետերբուրգ ժամանելուց հետո տեղափոխվել է Զնամենսկի պալատ, իսկ Նիկոլայ Առաջինի մահից հետո տեղափոխվել է Ռոպշինյան պալատ, որտեղից 1928 թվականին փոխանցվել է պետական Էրմիտաժ, 2014 թվականի վերջից ցուցադրվում է գլխավոր շտաբի շենքում՝ 352 դահլիճում։

## Ծանոթագրություններ

Կատեգորիա:1830 նկարներ
Կատեգորիա:Կասպար Դավիդ Ֆրիդրիխի նկարներ
Կատեգորիա:Էրմիտաժի նկարներ
Չաումահալի պալատ

**Չաումահալի պալատ** կամ **Չաումահալի պալատներ** (), նիզամի պալատը, որը գտնվում է Հայդարաբադ քաղաքում։ Եղել է բնակավայր, և Ասաֆ Ջահիի դինաստիայի աթոռանիստը նրանց իշխանության օրոք։ Այստեղ են անցկացվել բոլոր պաշտոնական միջոցառումները՝ ներառյալ նիզմաների պաշտոն ստանձնելը և բրիտանացի գեներալ-նահանգապետի պատվին կազմակերպված ընդունելությունները։ Այժմ այն Հայդարաբադի նիզամների ժառանգ Մուկարամա Ջահի սեփականությունն է։ Նրա կինը՝ արքայադուստր Էզրան, 2000-ական թվականներին ամբողջությամբ վերանորոգել է պալատը՝ դրա վրա ծախսելով 100 միլիոն ռուփի։
2011 թվականի մարտի 15-ին նրան մշակութային ժառանգության պահպանության համար հանձնվել է ՅՈՒՆԵՍԿՈ-ի Ասիա-Խաղաղօվկիանոսյան մրցանակ։
Պալատական համալիրը հանրության համար բացվել է 2005 թվականի հունվարին և այժմ գործում է որպես թանգարան։

Անվանումը ձևավորվել է պարսկական *Chahar* ՝ «չորս», և արաբական *Mahalat* ՝ «պալատներ», բառերից։

Պալատի շինարարությունը սկսվել է 1750 (1751) թվականի Հայդարաբադի երրորդ նիզամի՝ Սալաբատ Ջանգի կողմից և ավարտվել է 1857-1869 թվականների միջև եղած ժամանակահատվածում՝ Հայդարաբադի ութերորդ նիզամ Ասաֆ Ջահ V-ի օրոք։ Համարվում է, որ այն կառուցվել է Շահ Իրանի Սպահանի պալատի օրինակով։ Շինարարության ընթացքում պալատի ճարտարապետության մեջ արտահայտվել է իրանական, հինդո-սարացինական, ռաջաստանական և եվրոպական ոճերի ազդեցությունը։

Սկզբում պալատը զբաղեցրել է 45 (180 000 մ2) ակր տարածք, բայց 1967-2001 թվականների միջև եղած ժամանակահատվածում տարածքը կրճատվել է մինչև 12 ակր (49 000 մ2)։ Պալատական համալիրն իր մեջ է ներառում է երկու բակով չորս պալատ, հանդիսավոր ընդունելությունների դահլիճ (Դուրբար Հոլլ), ցայտաղբյուրներ և այգիներ։ Համալիրի հարավում է գտնվում նրա ամենահին մասը՝ չորս պալատները՝ Աֆզալ Մահալը, Մահտաբ Մահալը, Տահնիյատ Մահալն ու Աֆտաբ Մահալը, որոնք կառուցվել են նեոդասական ոճով։ Աֆտաբ Մահալը պալատներից ամենամեծն է և իրենից ներկայացնում է կորինֆական սյուներով եվրոպական ճակատամասով և ճաղաշար վերնաճակատով երկհարկանի շենք։ Հյուսիսային մասում գտնվում է Բարա Իմամը՝ սենյակների երկար միջանցքը, որին արևելյան կողմից հարում է կենտրոնական ցայտաղբյուրն ու լողավազանը և որտեղ առաջ գտնվել է համալիրի վարչական թևը։ Այն ունի մոնղոլական գմբեթներ ու կամարներ և պարսկական բազմաթիվ տարրեր, ինչպիսիք են՝ արհեստական մարամարից պատրաստված զարդերը։ Բարա Իմամի դիմաց է գտնվում նրան հայելային արտապատկերը՝ շինությունը, որի տարածքը մի ժամանակ օգտագործվել է որպես  պաշտոնական անձանց համար հյուրասենյակներ։ Պալատի դարպասների վերևում տեղադրված է ժամացույց, որը աշխատում է արդեն 250 տարի։
Հյուսիսային կողմի ներքին բակում գտնվում է Հիլվատ Մուբարակը՝ հանդիսավոր ընդունելությունների դահլիճը, որտեղ անցկացվել է դուրբարը և այլ կրոնական ու խորհրդանշական ծիսակատարություններ։ Այստեղ մարմարյա հարթակի վրա գտնվում է նիզամի գահը։

## Պատկերասրահ

Hyderabad ei01-48.jpg|Բարա Իմամ
Chowmahalla Palace (1).jpg|Հիլվատ Մուբարակ
Chowmahalla Palace 01.jpg|Լողավազան
Chowmahalla palace.jpg|Ժամացույցով դարպասներ
View of Chowmallah Palace.jpg|Դուրբար Հոլի ինտերիեր


## Ծանոթագրություններ

## Արտաքին հղումներ
* 

Կատեգորիա:1858 հիմնադրումներ
Կատեգորիա:Հնդկաստանի թանգարաններ
Կատեգորիա:Հնդկաստանի պալատներ
Կատեգորիա:Ղեկավարների նստավայրեր
Դեղնաոտ քարադր

**Դեղնաոտ քարադր** () քարադրների ընտանիքի թռչուն։

## Բնութագիր
Դեղնաոտ քարադրն ունի ավազի գույնի փետուրներ։ Մեծահասակ թռչունն ունի դեղին-նարնջագույն ոտքեր, գլխի և աչքերի ընկած է շրջանաձև սև շերտ։ Քարադրների մեծամասնության դեպքում, որս կատարելը տեղի է ունենում հաջորդականությամբ, որը բաղկացած է արագ վազքից, հանկարծակի կանգառից և մեկ հարվածից։ Եթե թռչունը կանգնած է, ապա նրան դժվար է ճանաչել, քանի որ փետուրը հազիվ է տարբերվում է իրեն շրջապատող լանդշաֆտի գույնից։ Դեղնաոտ քարադրի կտուցը նարնջագույն է սև ծայրով։ Այն տատանվում է 15–19 սմ երկարությամբ (5.9-7,5 սանտիմետր) երկարությամբ, 35-41 սմ թևերով (14-16 սմ) և 42-64 գ զանգվածով (1,5-2,3 ունցիա)։
ձախից|մինի|Ատլանտյան օվկիանոսի ափին՝ Քեյփ Մեյ, Նյու Ջերսի, ԱՄՆ

## Տարածվածություն
Դեղնաոտ քարադրը բնակվում է Ատլանտյան օվկիանոսի ավազոտ և խճով հարուստ լողափերում և Կանադայի և Միացյալ Նահանգների միջին արևմուտքում գտնվող Մեծ լճերի ափերին։ Նոյեմբերից մարտ ամիսներին գաղթող թռչունները ձմեռում են Մեքսիկական ծոցում, ԱՄՆ-ի հարավային ափին մինչև Կարիբյան կղզիները։

## Սնունդ
Դեղնաոտ քարադրը սնվում է ճիճուներով, միջատներով և դրանց թրթուրներով ու խեցգետնանմաններով։

## Տաքսոնոմիա
Ամերիկացի բնագետ Ջորջ Օրդը նկարագրել է դեղնաոտ քարարդրին առաջին անգամ 1824 թվականին։ Հայտնի է երկու ենթատեսակ, որոնք հայտնաբերվել են Ատլանտյան օվկիանոսի ափին և Մեծ Հարթավայրերում։ Միջին հաշվով այս երկու ենթատեսակներն էլ տարբերվում են։ Ավելի արտահայտիչ տարբերություն երևում է որձ թռչունների մոտ։ Գոյություն ունի որոշակի համընկնում։

### Երգեցողություն
Դեղնաոտ քարադրի ձայնը նուրբ է և փափուկ։ Հաճախ լսվող ահազանգը փափուկ ծվոց է, որի երկրորդ վանկը ցածր է։

## Պատկերասրահ

Պատկեր:Charadrius-melodus-004.jpg
Պատկեր:Charadrius melodus jcwf1.jpg
Պատկեր:Charadrius melodus FWS 10365 01.jpg
Պատկեր:Charadrius melodus nest.jpg
Պատկեր:Charadrius melodus FWS 10499.jpg
Պատկեր:Charadrius melodus FWS 7522.jpg
Պատկեր:Charadrius melodus USFWS.jpg
Պատկեր:Charadrius melodus FWS 7520.jpg
Պատկեր:Piping Plover Adult (Charadrius melodus) (7686098084).jpg
Պատկեր:Charadrius melodus -Cape May, New Jersey, USA -adult-8 (4).jpg
Պատկեր:Piping plover chicks.jpg
Պատկեր:Piping plover in flight pirates cove (27404143404).jpg


## Ծանոթագրություններ
Մասան

**Մասան** (, Masan-si), մինչև 2010 թվականը համարվել է Կյոնսան-Նամդոյի քաղաք, Հարավային Կորեա։ 2010 թվականի հուլիսի 1-ից միացվել է հարևան Չխանվոնին և դարձել նրա տարածաշրջաններից մեկը (կու)։

## Պատմություն
Մասանի պատմությունը գալիս է 757 թվականից, երբ Սիլլա թագավորության ժամանակ ժամանակակից քաղաքի փոխարեն տեղակայված էր Խապպո մարզը։ 1282 թվականին Գորյո արքայատոհմի ժամանակ անվանումը փոխվեց Խովոնի։ 1899 թվականին այստեղ տեղակայվել է ծովային նավահանգիստ։ 1900 թվականի մարտի 17-ին Ռուսաստանի կողմից Մոզամպոյի նավահանգստում հողամասի վարձակալության պայմանագիր է կնքվել։ Այնտեղ տեղակայված էր հյուպատոսարան, հյուրանոց և ածուխի պահեստներ, սակայն արդեն 1903 թվականին Անգլիայի և Ճապոնիայի ազդեցության ներքո այդ ամենը փակվեց։ 1905 թվականին կղզում հիմնվել է Ճապոնիայի հիմնական ուժերը։ 1914 թվականին Մասանն ստացել է իր այժմյան անվանումը։ Քաղաքի կարգավիճակն ստացել է 1949 թվականին։

2010 թվականին քաղաքը միացվել է Չխանվոնին։

## Տնտեսագիտություն
Մասանը եղել է ծովային նավահանգիստ, տեղակայված XIX դարի վերջին։ Բացի այդ այստեղ տեղակայված էր մեքենաշինության և մետալուրգիայի գործարաններ։

## Աշխարհագրություն
Մասանը գտնվում է Կորեական թերակղզու հարավային մասում։ Հյուսիսում և արևելքում սահմանակցում է Խամոնին և Չխանվոնին, արևմուտքում Չինջուի հետ։ Ծովափն անցնում է քաղաքի հարավային մասով։

## Կլիմա
Տարվա միջին ջերմաստիճանը +14,8&nbsp;°C է, հունվարի միջին ջերմաստիճանը +2,8&nbsp;°C է, օգոստոսի միջին ջերմաստիճանը +26,6&nbsp;°C է։ Տարվա մեջ տեղումների քանակը հասնում է 1503,7 մմ-ի։

## Վարչական բաժանում
thumb|right
Մասանը վարչականորեն բաժանվում է 1 իպի, 4 մյոնի և 27 տոնի։

## Զբոսաշրջություն և տեսարժան վայրեր
* Հին բուդայական տաճար Իրիմսայում։
* Մուխակսան լեռը, որը գրավում է լեռնային զբոսաշրջություն սիրողների ուշադրությունը։

## Երկվորյակ քաղաքներ
Մասանի երկվորյակ քաղաքները՝
*  Շուլան, Չինաստան, 1997 թվականից
*  Սապոպան, Մեքսիկա, 1987 թվականից
*  Ջեքսոնվիլ, ԱՄՆ, 1983 թվականից 
*  Դանանգ, Վիետնամ, 1987 թվականից
*  Ուսսուրիսկ, Ռուսաստան, 1999 թվականից
*  Հիմեձի, Ճապոնիա, 2000 թվականից

## Խորհրդանիշ
Ինչպես և Հարավային Կորեայի մնացած քաղաքները, Մասանը նույնպես ունի իր խորհրդանիշները՝
* Ծառ Գինկգո
*Սևապոչ ճայ
*Վարդ

## Տես նաև
* Հարավային Կորեայի քաղաքների ցանկ

## Ծանոթագրություններ

## Արտաքին հղումներ
* Официальный сайт города
* Страница города в вики-энциклопедии Galbijim 



Կատեգորիա:Բնակավայրեր այբբենական կարգով
Կատեգորիա:Հարավային Կորեայի քաղաքներ
Մարկ Սենֆորդ

**Մարշալ Կլեմենտ (Մարկ) Սենֆորդ կրտսեր** (, ), ամերիկացի հանրապետական կոնգրեսական։ 2003-2011 թվականներին Հարավային Կարոլինա նահանգի նահանգապետ։

2019 թվականի սեպտեմբերի 8-ին հայտարարել է 2020 թվականի նախագահական ընտրություններում Հանրապետական կուսակցության կողմից առաջադրվելու մասին։

## Կենսագրություն
Մարշալ Կլեմենտ Սենֆորդ կրտսերը ծնվել է Ֆլորիդա նահանգի Ֆորտ Լաուդերդեյլ քաղաքում։ Նրա ծնողները սրտանոթային վիրաբույժ Մարշալ Կլեմենտ Սենֆորդը և Պեգի Փիթսն էին։ Չնայած ընտանիքը բավականին ապահովված էր, սակայն ողջ ընտանիքը քնում էր նույն սենյակում՝ էլեկտրականությունը խնայելու համար։

Սենֆորդը 1983 թվականին Ֆուրմանի համալսարանում ստացել է բիզնեսի բակալավրի աստիճան և բիզնեսի կառավարման մագիստրոսի կոչում։

1989 թվականի նոյեմբերին Սենֆորդն ամուսնացել է Ջենի Սալիվիվանի հետ։ Զույգը ունի չորս որդի։

1992 թվականին հիմնադրել է Norton և Sanford Real Estate Investment լիզինգային և բրոքերային ընկերությունը։

## Ծանոթագրություններ

## Արտաքին հղումներ
* Mark Sanford for President 2012
* South Carolina Office of the Governor Mark Sanford *official state website*
** biography
* *Follow the Money* — Mark Sanford
** 2008 2006  2004  2002 campaign contributions
* 10 Things You Didn’t Know About Mark Sanford
* Will Mr. Sanford go to Washington? 
* News on Gov. Mark Sanford from leading sources on DailyMe focus page

Կատեգորիա:ԱՄՆ-ի հանրապետական կուսակցության անդամներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի նախագահական ընտրություններ 2020 թեկնածուներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Չիկագոյի համալսարանում դասավանդողներ
Կատեգորիա:ԱՄՆ-ի ռազմաօդային ուժերի սպաներ
Ծերունին և կռունկը (մուլտֆիլմ)

**Ծերունին և կռունկը** (), տիկնիկային մուլտիպլիկացիոն ֆիլմ, որը նկարահանել են Ռոման Կաչանովը և Անատոլի Կարանովիչը 1958 թվականին, «Սոյուզմուլտֆիլմ» ստուդիայում։ Մուլտֆիլմը նկարահանվել է ըստ ժողովրդական հեքիաթների մոտիվների։

## Սյուժե
Ծեր ձկնորսը փրկել է կռունկին, որը մոլորվել էր ձկնորսական ցանցի մեջ։ Վերջինս ծերուկին նվիրում է կախարդական սփռոց, որը ուտելիք է բերում. դրա համար պետք է միայն  ասել. «Ծածկվի՛ր սփռոց և մեզ հյուրասիրի՛ր»։ Ագահ հարևան ձկնորս ջրաղացպանը խաբեությամբ յուրացնում է սփռոցը։ Կռունկը ծերուկին մահակներով տոպրակ է տալիս և օգնում է նրան պատժել հարևանին և վերադարձնել սփռոցը։

## Նկարահանվող խումբ

* Նկարահանող խումբը ներկայացված է ըստ մուլտֆիլմի լուսագրերի։

## Հետաքրքիր փաստեր
Լուսագրերում նշված չէ, թե ովքեր են հնչյունավորել դերերը, բայց հանդիսատեսը հեշտորեն ճանաչում է կռունկի ձայնը, որը կատարում է դերասան Գեորգի Վիցինը։

## Վերաթողարկում DVD ձևաչափով
Մուլտֆիլմը DVD ձևաչափով բազմիցս թողարկվել է մուլտֆիլների ժողովածուներում։

«Հրաշք-ջրաղաց» Մաս 1, «Սոյուզմուլտֆիլմ» (ներկայացուցիչ` Սոյուզ), մուլտֆիլմի վրա ընդգրկված են եղել հետևյալ մուլտֆիլմերը.
«Կախարդական ջրաղացը» (1950), «Կախարդական զանգը»(1949), «Աքաղաղն ու բոյարինը»(1986), «Ծերունին ու կռունկը»(1958), «Կախարդական ջրհորը»(1956), «Մատնաչափիկը» (1977)։

## Ծանոթագրություններ

## Գրականություն
* «Куклы уже увлекли меня», — так начал писать Роман Качанов о работе над м/ф «Старик и журавль» в статье «Серьёзность доброго смеха» в сборнике:
* *Асенин С.* **Мудрость вымысла.** Мастера мультипликации о себе и своём искусстве. М. Искусство, 1983, 207с., Тираж 25 000 экз.

## Արտաքին հղումներ
* 

Կատեգորիա:Ռոման Կաչանովի մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Ահմեդ Քայա

**Ահմեդ Քայա**(), թուրք պոետ, երգիչ և հասարակական գործիչ, որը հայտնի է դարձել 1980-ից 1990 թվականներին։

## Կենսագրություն
Ահմեդ Քայան ընտանիքի հինգերորդ երեխան էր։ Նրա հայրը քուրդ էր, որը Ադիյամանից գաղթել էր Մալաթիա, իսկ մայրը Էրզրումի թրքուհի էր։ Հայրը պետական կարի ֆաբրիկայի աշխատող էր։ Ահմեդը տարրական դպրոցը ավարտել է Մալաթիայում։ Մի վավերագրական ֆիլմում նա ասում է, որ երաժշտությանը ծանոթացել է այն բանից հետո երբ նրա հայրը իր ծնննդյան օրը սազ է նվիրել։ Դպրոցից ազատ ժամանակ աշխատում էր խանութում, որտեղ վաճառում էին սկավառակներ և ձայներիզներ։ Ֆինանսական վատ վիճակի պատճառով նրա ընտանիքը ստիպված է եղել տեղափոխվել Ստամբուլ, և Ահմեդը ստիպված է եղել թողնել դպրոցը։ Ստամբուլում Քայան որոշ ժամանակ աշխատել է որպես տաքսիստ։

1985 թվականին լույս է տեսել նրա  ալբոմը։ 1990-ական թվականներին Քայան եղել է Թուրքիայի ամենահայտնի երգիչներից մեկը։ Ընդ որում նա չի թաքցրել իր քաղաքական հայացքները, ակտիվորեն պաշտպանելով «քրդական հարցի» ընդդիմության տեսակետը։ Գերմանիայում իր համերգներից մեկի ժամանակ նա ելույթ է ունեցել Քրդստանի աշխատավորական կուսակցության դրոշի տակ և աջակցել է դրա առաջնորդ Աբդուլլահ Օջալանին։ Երաժշտական մրցանակաբաշխության արարողության ժամանակ, Քայան հայտարարեց քրդերենով ալբոմ թողարկելու մտադրության մասին, այն դեպքում երբ, Թուրքիայում քրդերեն երգեր կատարելն արգելված էր։

1999 թվականին սկանդալների և դատական հետապնդման պատճառով (նրան Թուրքիայում անջատողականության համար դատապարտել էին երեք տարի և 9 ամիս ազատազրկման), Քայան մեկնեց Փարիզ։ Եվրոպայում նա համերգներ տվեց, նոր երգեր գրեց, հայտնվեց հեռուստատեսությունում։ 2000 թվականի նոյեմբերի 16-ին Ահմեդ Քայան մահացավ սրտի կաթվածից՝ 44 տարեկան հասակում։

## Ծանոթագրություններ

## Արտաքին հղումներ
* Официальный сайт Ахмета Кая 
* Биография и творчество турецкого певца Ахмета Кая

Կատեգորիա:Բանաստեղծներ այբբենական կարգով
Կատեգորիա:Թուրք բանաստեղծներ
Կատեգորիա:Թուրք երաժիշտներ
Կատեգորիա:Թուրք երգիչներ
Կատեգորիա:Թուրք կոմպոզիտորներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Սրտի կաթվածից մահացածներ
Մանղալ

[մինի|Բացօթյա [աղյուսե մանղալ Դիլիջանում]]
**Մանղալ** (от  [manqal], ,  ,  , , ), Մերձավոր Արևելքի ժողովուրդների մոտ կերակուր պատրաստելու համար նախատեսված կրակարան։ Դասական տեսակներից հիմնականներն ունենում են մետաղյա հորիզոնական փռվածքով ոտքեր, տեղափոխման համար նախատեսված բռնակներ և կափարիչ։

## Նկարագրություն
thumb|Փեղկավոր արշավային մանղալ
Մանղալի ներսում դնում են են ածուխով (փայտածուխով) լի պղնձե կամ կավե տարա։ Կափարիչը ունի հարթ գագաթ, որի վրա կարող են նաև տաքացնել կերակրատեսակներ։ Կերակուր պատրաստելիս կափարիչը հանվում է, և կաթսաները դրվում են տաք ածխի վրա։ Երբեմն մանղալը ծածկում են ծածկոցներով, որոնց տակ տաքանում են։ Լավ է օգտագործել թուջե մանղալներ, որոնք երկարակյաց են և երկար ժամանակ պահպանում են ջերմությունը։

Գոյություն ունեն նաև այսպես կոչված սեղանի գրիլներ, որոնց հիմքում ընկած է խորովածի սարքին նման գրիլի սարք, որը ջեռուցվում է ոչ թե ածուխի, այլ բնական գազի միջոցով։ Սա թույլ է տալիս օգտագործել մանղալը միևնույն ժամանակ մի քանի կերակրատեսակներ պատրաստելու համար, օրինակ` պատրաստել խորովածը խավարտով։

Նախկին ԽՍՀՄ հանրապետություններում մանղալ հաճախ անվանում են այրվող ածուխ ստանալու և տապակած միս (խորոված) պատրաստելու ցանկացած հարմարանք։ Սովորաբար սա մետաղական տուփ է, արդյունաբերական կամ տնային ոտքերով։ Կան նաև արշավային ծալովի մանաղալներ, որոնցից մի քանիսը մեկանգամյա օգտագործման են, քանի որ ուժեղ ջեռուցման պատճառով այրվում են, և դրանց ամրացումները առանձնանում են։ Դրոշմված փխրուն նմուշները լայն տարածում ունեն, դրանք սովորաբար ամուր չեն՝ մետաղի բարակության պատճառով, բայց դրանք թեթև քաշով են, փոքր չափսերով և, որպես կանոն, ցածր գին ունեն։

## Դասակարգում
* Ըստ նյութի` մետաղ, աղյուս (քար)։
* Ըստ ձևվածքի` ստացիոնար, կիսաստացիոնար, ծալովի, փլուզվող (շարժական)։

## Էլեկտրական մանղալ
1970-ականներից մինչև 1980-ական թվականները տնային պայմաններում խորոված պատրաստելու համար լայնորեն տարածված էին էլեկտրական մանղալները։ Միս խորովելու համար ջեռուցումն իրականացվում էր էլեկտրական պարույրից (Տեներից), իսկ Շամփուրները ավտոմատ պտտվում էին Էլեկտրաշարժիչների օգնությամբ։ Էլեկտրական մանղալները կենցաղում դեռևս գործածությունից դուրս չեն եկել։

## Պատկերասրահ

Պատկեր:Разборный мангал.jpg|Քանդովի մանղալ
Dom mangal.jpg|Դատարկ մանղալ
Shashlyk.jpg|Շամփուրներով միսը մանղալի վրա պատրաստվում է կարտոֆիլի հետ՝ ածուխի վրա
Shashlyk5.jpg|Պատրաստի խորովածը մանղալի մեջ
自家製アラビア風羊肉の串焼き - panoramio.jpg|Էլեկտրական մանղալ
Электрошашлычница.jpg|Կենցաղային էլեկտրական վառարանի ուղղահայաց տեսակը
Электрошашлычница f007.jpg|Խորոված, պատրաստված էլեկտրական մանղալով


## Տես նաև
* Շամփուր
* Գրիլ
* Օջախ

## Ծանոթագրություններ

Կատեգորիա:Ադրբեջանական խոհանոց
Կատեգորիա:Արաբական խոհանոց
Կատեգորիա:Թուրքական խոհանոց
Կատեգորիա:Իսրայելական խոհանոց
Կատեգորիա:Իրանական խոհանոց
Կատեգորիա:Լիբանանյան խոհանոց
Կատեգորիա:Լևանտական խոհանոց
Կատեգորիա:Հայկական խոհանոց
Կատեգորիա:Հորդանական խոհանոց
Կատեգորիա:Պակիստանական խոհանոց
Կատեգորիա:Պաղեստինյան խոհանոց
Կատեգորիա:Ռուսական խոհանոց
Կատեգորիա:Սիրիական խոհանոց
Կատեգորիա:Վրացական խոհանոց
Խիմենա Նավարետտե

**Խիմենա Նավարետտե** (, (), մեքսիկացի մոդել, դերասանուհի և գեղեցկության թագուհի։ Հաղթող է ճանաչվել «Միսս Տիեզերք 2010» գեղեցկության մրցույթում։ Երկրորդ մեքսիկացին է, որը հաղթել է «Միսս Տիեզերք» գեղեցկության մրցույթում։

## Կենսագրություն
Խիմենան ատամնաբույժ Կարլոս Նավարետտեի և տնային տնտեսուհի Գաբրիելա Ռոսետի դուստրն է։ Ունի փոքր քույր՝ Մարիանան։ Ծնվել և մեծացել է Մեքսիկայի Խալիսկո նահանգի մայրաքաղաք Գվադալախարա քաղաքում։ Ունի իսպանական և ֆրանսիական արմատներ։ Մոդելային գործունեությամբ զբաղվում է 16 տարեկանից։ Ծնողների պնդմամբ Խիմենան ավարտել է Սապոպանի Ատեմաջակ հովտի համալսարանի սննդի ֆակուլտետը։

## Միսս Մեքսիկա
2009 թվականի հուլիսի 16-ին Խիմենա Նավարետտեն իր քաղաքում հաղթող է ճանաչվել «Nuestra Belleza Jalisco» մրցույթում, որից հետո հաղթել է նաև «Nuestra Belleza México» ազգային մրցույթում, որը տեղի է ունեցել 2009 թվականի սեպտեմբերի 16-ին Յուկատան նահանգի Մերիդա քաղաքում։ Նավարետտեն Կառլա Կարիլոյից հետո երկրորդ մասնակիցն է Խալիսկոյից, որը հաղթել է ազգային մրցույթում։

## Միսս Տիեզերք 2010
2010 թվականի օգոստոսի 23-ին Խիմենա Նվարետտեն հաղթել է «Միսս Տիեզերք 2010» մրցույթում։ Նա դարձել է մրցույթում հաղթած երկրորդ մեքսիկացին՝ Լուպի Ջոնսից հետո, որը հաղթող էր ճանաչվել 1991 թվականին։ Մրցույթը տեղի է ունեցել Լաս Վեգասում։

Որպես «Միսս Տիեզերք»՝ նա այցելել է մի շարք երկրներ, այդ թվում՝ Չինաստան, Ֆրանսիա, Ռուսաստան, Դոմինիկյան Հանրապետություն, Պուերտո Ռիկո, Պանամա, Թաիլանդ, Մեքսիկա, Չիլի, Բահամյան Կղզիներ, Իսպանիա, Ինդոնեզիա, Հնդկաստան, Բրազիլիա, Գվատեմալա, Ամերիկայի Միացյալ Նահանգներ, Հոնդուրաս, Էկվադոր։

2011 թվականի սեպտեմբերի 12-ին Բրազիլիայի Սան Պաուլո մայրաքաղաքում տիտղոսը հանձնել է Անգոլայի ներկայացուցիչ Լեյլա Լոպեսին։

## Անձնական կյանք
2017 թվականի ապրիլի 1-ին Խիմենան ամուսնացել է մեքսիկացի գործարար Խուան Կարլոս Վալադարեսի հետ։ Արարողությունը տեղի է ունեցել Մեխիկոյի պատմական վայրում։ Տոնակատարությանը մասնակցում էր ավելի քան 900 հյուր։ 2018 թվականի օգոստոսի 7-ին հայտնի դարձավ, որ զույգը սպասում է իր առաջնեկին։ Օգոստոսի 29-ին Խիմենան իր ինստագրամյան էջում հայտարարել է, որ կորցրել է երեխային։

## Ծանոթագրություններ

## Արտաքին հղումներ
* Jimena Navarette Photos on missuniverse.com 

Կատեգորիա:Մեքսիկացի մոդելներ
Կատեգորիա:Մեքսիկացի դերասանուհիներ
Կատեգորիա:Մեքսիկացի կինոդերասաններ
Կատեգորիա:Գեղեցկության մրցույթի հաղթողներ
Կատեգորիա:Մեքսիկացի հաղորդավարներ
Լուսնային ուղով

**Լուսնային ուղով** (),  1991 թվականի խորհրդային մուլտիպլիկացիոն ֆիլմ։ Ֆիլմում օգտագործվել են հատվածներ Բեթհովենի 7-րդ սիմֆոնիայից։

## Սյուժե
Միստիկական պատմություն տղայի մասին, որը անքնությամբ է տառապում գրասեղանում ապրող սարդի պատճառով։ Սարդը պատմում է Նապոլեոն կայսեր մասին, նրան լսում են ճանճը և գեր մուկը։ Ամեն ինչ հասնում է նրան, որ լիալուսնի ժամանակ տղան գնում է հեծանիվով զբոսնելու և փողոցում հանդիպում է ուրվականների։ Նրանցից մեկը կորցնում է գլխարկը։ Տղան բարձրացնում այն, բայց ուրվականներն արդեն անետացել են։ Ավելի ուշ Նապոլեոնի ուրվականը գալիս է տղայի տուն և վերցնում գլխարկը, երբ տղան արդեն քնած էր։

Մուլտֆիլմը նկարանահնվել է խորհրդային ֆանտաստ գրող Սերգեյ Շացի նովելի մոտիվներով։

## Ստեղծողներ
* Ռեժիսոր – Ալեքսանդր Գուրև
* Բեմադրող նկարիչ – Ալեքսանդր Գուրև
* Սցենարիստ – Սերգեյ Շաց 
* Նկարիչ՝ Աննա Ատամանովա, Օլգա Պավլովա
* Անիմատորներ – Մարինա Ոսկանյանց, Վլադիմիր Շևչենկո, Ալեքսանդր Մազաև, Վյաչեսլավ Կայուկով, Ալեքսանդր Պանով
* Օպերատոր – Նատալյա Միխայլովա
* Հնչունային օպերատոր – Վլադիմիր Կուտուզով
* Տնօրեն – Նինա Սոկոլովա
* Խմբագիր – Նատալյա Աբրամովա
* Դերերը հնչունավորել են – Ռոգվոլդ Սուխովերկո - սարդ/ուրվականներ, Նատալյա Չենչիկ - տղա, Մարգարիտա Կորաբելնիկովա - ճանճ / տոմսավաճառ գնացքում, Ալեքսանդր  Լենկով - մուկ 
* Մոնտաժող – Նատալյա Ստեպանցևա
* Ռեժիսորի օգնական – Տ. Շևցովա

## Վերաթողարկում DVD-ով
Մուլտֆիլմը վերաթողրկվել է DVD-ով մուլտֆիլմերի հավաքածուներում.
* «Բաբա Յագան դեմ է», տեղայնացնող՝ «Крупный план», սկավառակում ընդգրկված մուլտֆիլմեր՝
** «Բաբա Յագան դեմ է», թողարկումներ 1,2,3 (1980), «Поди туда, не знаю куда» (1966),
** «Զինվորը և սատանան» (, 1990), «Լուսնային ուղով» (1991)։

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:1991 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կմախքը պահարանում

thumb|right|Միրաբեյի կմախքը, որը պահվում էր Լուի 16-ի սենյակում, 1792 թվականի ծաղրանկար։
**Կմախքը պահարանում** ( կամ ), անգլիական արտահայտություն, թևավոր խոսք, որը խորհրդանշում է կենսագրության (անձնական, ընտանեկան, կորպորատիվ և այլն) կոնկրետ թաքնված փաստը, որի բացահայտման պարագայում կարող է էական վնաս հասցնել անձի հեղինակությանը։ Ելնելով կոնտեքստից՝ այս արտահայտությունը կարող է ընկալվել որպես տանը թաքցված մարմին, որն այնքան է մնացել, որ պահպանվել են միայն ոսկորները։

Արտահայտության ծագումը կապված է բժշկության հետ։ Մինչև 1832 թվականը Բրիտանիայում բժիշկներին արգելվել է աշխատել մեռյալների մարմինների հետ, երբ երկրի խորհրդարանն ընդունեց Անատոմիական ակտը։ Մինչ այդ միակ մարմինները, որոնք բժշկական նպատակներից ելնելով օգտագործվել են արտաշիրինման համար, եղել են գլխատված հանցագործների մարմինները։ Չնայած 18-րդ դարում Բրիտանիայում հանցագործների գլխատումը հազվադեպ հանդիպող երևույթ չէր, քիչ հավանական էր, որ կոնկրետ բժշկի տրամադրության տակ, իր աշխատանքային կեսնագրության ընթացքում, կարող էր հայտնվել մահացածի մարմին։ Այդ իսկ պատճառով բժշկի համար, որի համար մեծ պատիվ էր մահացած բանտարկյալի մարմնի մշակումը, սովորական պրակտիկա էր գիտահետազոտական նպատակներով պահել մահացածի մարմինը։ Այդուհանդերձ, հանրային կարծիքը բժիշկներին թույլ չէր տալիս կմախքներին բացահայտ պահել, այդ իսկ պատճառով բժիշկներն ստիպված էին պահել կմախքները պահարանում։ Հենց այդ պատճառով էլ շատերը կասկածում էին, որ բժիշկները իրենց մոտ մի տեղ պահում էին կմախքները և, այդ տեղերից մեկը համարվում էր պահարանը։

Թևավոր խոսքն առաջին անգամ կիրառվել է Ուիլյամ Հենդրի Սթոուելի պիեսում, որն առաջին անգամ տպագրվել է 1816 թվականի նոյեմբերին բրիտանական «The Eclectic Review» ամսագրում (էջ 468)։ «Կմախքը» այս դեպքում նշանակել է ինֆեկցիոն կամ ժառանգական հիվանդություն։

«Cupboard» տերմինն օգտագործվում է բրիտանական անգլերենում, իսկ «closet»-ը՝ ամերիկյան անգլերենում։ Թևավոր խոսքը ներկայացվել է Անգլերենի Օքսֆորդի բառարանում և Ուեբսթերի բառարանում՝ «skeleton» բառի տակ։ Քեմբրիջի ակադեմիական բառարանում () թևավոր խոսքը ներկայացված է առանձին արտահայտությամբ։ Անգլերենից այդ թևավոր խոսքն անցել է այլ լեզուներ։

## Ծանոթագրություններ

Կատեգորիա:Թևավոր խոսքեր
Ջուն կախարդական այգին

**«Ջուն կախարդական այգին»** (), իսպանա-ամերիկյան լիամետրաժ անիմացիոն ֆիլմ։

Մուլտֆիլմի համաշխարհային պրեմիերան կայացել է 2019 թվականի մարտի 13-ին, իսկ Ռուսաստանում այն ցուցադրվել է մարտի 21-ին` 2D և 3D ձևաչափերով։ Նույն թվականին  ցուցադրվում է հեռուստասերիալ, որը հիմնված է լինում այդ մուլտֆիլմի վրա։ Այն ցուցադրվում է Nickelodeon հեռուստաալիքով՝ դրանով իսկ անելով երրորդ անիմացիոն ֆիլմը` «Ջիմի Նեյտրոնի արկածները. Հանճարեղ տղան» և «Եղջյուր և սմբակ» մուլտֆիլմերից հետո։

## Դերերում
* Միլա Կունիս
* Ջենիֆեր Գարներ
* Մեթյու Բրոդերիկ
* Ջեֆրի Թեմբոր
* Քեն Ժոնգ
* Քենան Թոմպսոն
* Ջոն Օլիվեր
* Բրիաննա Դենսկի
* Սոֆյա Մալի
* Քենետ աուեր

## Արտադրություն
2015 թվականի Նոյեմբերի 10-ին  *Paramount Animation* ը հայտարարեց հաջորդ անիմացիոն ֆիլմի ստեղծման մասին, որը ստացավ «Ժամանցի պարկ» անվանումը։ Սակայն 2018 թվականի ապրիլի 12-ին անվանումը փոխվեց` «Ժամանցի պարկից» դառնալով «Հրաշքների պարկ»։ Որպես անիմատոր հանդես եկավ Փիքսար ընկերության նախկին անիմատոր Դիլան Բրաունը։

## Հեռուստասերիալ
Ֆիլմի հեռարձակումից առաջ "Paramount Animation" ը հայտարարեց, որ ֆիլմի հիման վրա ստեղծված սերիալը կթողարկվի 2019 թվականին՝ ֆիլմի եթեր դուրս գալուց հետո։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:3D մուլտֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Իսպանական մուլտֆիլմեր
Կատեգորիա:Իսպանական ֆիլմեր
Կատեգորիա:Իսպաներեն մուլտֆիլմեր
Կատեգորիա:Իսպաներեն ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր արջերի մասին
Կատեգորիա:2019 ֆիլմեր
Լեոն Լեենհոֆի դիմանկարը

«**Լեոն Լեենհոֆի դիմանկարը**» (, ), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Այս ստեղծագործությունը հեղինակը վրձնել է 1868 թվականին։ Յուղաներկով կտավի չափերն են 85 × 71 սմ։

Այսօր «Լեոն Լեենհոֆի դիմանկարը» ստեղծագործությունը պահպանվում և ցուցադրվում է Շվեդիայի ազգային թանգարանում (Ստոկհոլմ, Շվեդիա)։

## Նկարագիր
«Լեոն Լեենհոֆի դիմանկարը» ստեղծագործությունում Մանեն նկարել է սեղանի մոտ նստած պատանու։ Վերջինս տանձ է կեղևահանում։ Հեղինակը շատ ճիշտ ներկայացրել է պատանու անցումային տարիքը. արդեն իսկ երևում են հասունացման առաջին նշանները՝ նորաձև սանրվածք, փողկապ և չածիլած առաջին աղվամազեր։

## Պատմություն
Կտավը հեղինակը վրձնել է 1868 թվականին։ Այն գտնվել է Ֆրանսիայում աշխատող նկարիչ Անդերս Ցորնի (1860-1920) հավաքածուում։ Վերջինս 1896 թվականին «Լեոն Լեենհոֆի դիմանկարը» ստեղծագործությունը նվիրել է Շվեդիայի ազգային թանգարանին։

## Ծանոթագրություններ

## Արտաքին հղումներ
* Young Man Peeling a Pear
* Young Boy Peeling a Pear
* «Լեոն Լեենհոֆի դիմանկարը»

Կատեգորիա:1868 նկարներ
Կատեգորիա:Դիմանկարներ
Կատեգորիա:Շվեդիայի ազգային թանգարանի նկարներ
Կատեգորիա:Ֆրանսիայի արվեստ
Լյուբեն Գոցև

**Լյուբեն Գոցև** (, ), բուլղար ռազմական և քաղաքական գործիչ, Բուլղարիայի կոմունիստական կուսակցության և նրա ժառանգորդ՝ Բուլղարիայի սոցիալիստական կուսակցության անդամ։ 1990 թվականի սեպտեմբերից մինչև դեկտեմբեր եղել է Բուլղարիայի արտաքին գործերի նախարար։ Գեներալ։

## Կենսագրություն
Լյուբեն Գոցևը ծնվել է 1930 թվականի մարտի 3-ին Սոֆիայում։ 1944 թվականին դարձել է Բանվորական երիտասարդական միության անդամ։ 1960 թվականին ավարտել է Մոսկվայի միջազգային հարաբերությունների պետական ինստիտուտը` «Միջազգային հարաբերություններ» մասնագիտությամբ։ 1961 թվականից համարվել է Բուլղարիայի պետական անվտանգության կոմիտեի առաջին գլխավոր վարչության հաստիքային աշխատակից։ Դիվանագետի տեսքով պաշտպանության տակ աշխատել է Նյու Յորքի ՄԱԿ-ի Բուլղարիայի մշտական ներկայացուցճությունում (1963-1968, 1971-1974)։ 1974-1982 թվականներին եղել է Բուլղարիայի պետական անվտանգության կոմիտեի առաջին գլխավոր վարչության պետի տեղակալ։

1982 թվականից մինչև 1989 թվականը եղել է արտաքին գործերի նախարարի տեղակալ, 1989 թվականի դեկտեմբերից մինչև 1990 թվականի մարտը՝ արտաքին գործերի նախարարի առաջին տեղակալ, 1990 թվականի սեպտեմբերից մինչև դեկտեմբերը՝ Անդրեյ Լուկանովի առաջին և երկրորդ կառավարություններում եղել է արտաքին գործերի նախարար։ 1991 թվականի փետրվարից մինչև դեկտեմբերը Նիդեռլանդներում եղել է Բուլղարիայի դեսպան։ 1992 թվականից թոշակառու է։

1990 թվականի մարտից մինչև հունիսը Գոցևը ղեկավարել է Բուլղարիայի կոմունիստական կուսակցության ընտրական շտաբը։ Մեծ Ազգային Ժողովի 7-րդ համագումարի պատգամավոր և ազգային անվտանգության պառլամենտական հանձնաժողովի նախագահ։ Լյուբեն Գոցևը Բուլղարիայի սոցիալիստական կուսակցությունում 1997 թվականից համարվում է Միասնության և զարգացման համար շարժման հիմնադիրներից մեկը։

1993 թվականից հետո զբաղվել է մասնավոր բիզնեսով։ 1996 թվականի ստեղծել է «Սուրբ Նիկոլա» ազգային մասնավոր ֆոնդը, 1999 թվականին դարձել է «Юкос петролеум България»-ի տնօրենների խորհրդի անդամ, որը վերակազմավորվել է «Нафтекс»-ի։

## Անձնական կյանք
Լյուբեն Գոցևն ամուսնացած է, ունի երկու դուստր, երկու թոռ և երկու թոռնուհի։

## Ծանոթագրություններ

## Գրականություն
* Задочни интервюта с Любен Гоцев. С., Международни отношения, 2005.
* Зоя Димитрова. Любен Гоцев - човекът в сянка. С., Millenium, 2010.

Կատեգորիա:Բուլղարացի գեներալներ
Կատեգորիա:Բուլղարացի դեսպաններ
Կատեգորիա:Բուլղարացի դիվանագետներ
Կատեգորիա:Բուլղարացի ռազմական գործիչներ
Կատեգորիա:Բուլղարիայի արտաքին գործերի նախարարներ
Կատեգորիա:Բուլղարիայի նախարարներ
Կատեգորիա:Բուլղարիայի քաղաքական գործիչներ
Կատեգորիա:Երկարակյացներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Սվետլին Ռուսև

**Սվետլին Ռուսև** (, ), բուլղարացի նկարիչ, սրբանկարիչ, մշակութային գործիչ և գեղանկարների կոլեկցիոներ։ Եղել է պրոֆեսոր, Բուլղարիայի գիտությունների ակադեմիայի ակադեմիկոս (2003)։

## Կենսագրություն
Սվետլին Ռուսևը ծնվել է Պլևենում։ Ավարտել է Բուլղարիայի գեղարվեստի ազգային ակադեմիան Սոֆիայում, եղել է Դեչկո Ուզունովի աշակերտը։ 1960 թվականից ցուցահանդեսներ է ունեցել ինչպես Բուլղարիայում, այնպես էլ` դրա սահմաններից դուրս։ 1967 թվականից ապրել և աշխատել է Սոֆիայում։ Արժանացել է Բուլղարիայի ժողովրդական հանրապետության վաստակավոր նկարչի (1971) և Բուլղարիայի ժողովրդական հանրապետության ժողովրդական նկարչի (1975) կոչումներին։

1975 թվականից եղել է Գեղարվեստական ակադեմիայի պրոֆեսոր, 1973-1985 թվականներին` Բուլղար նկարիչների միության նախագահ, 1982-1984 թվականներին` Բուլղարիայի մշակույթի նախարարի առաջին տեղակալ, 1985-1988 թվականներին` Բուլղարիայի ազգային պատկերասրահի տնօրեն։

Արժանացել է մի շարք պարգևների, Դիմիտրովյան մրցանակի դափնեկիր է (1968 թվական, «Երդում» կտավի համար)։ 1972 թվականին նրա «Վերջին օրը» կտավն արժանացել է Ազգային մրցանակի։

Եղել է աշնանային Դ'Օտոն սալոնի (Փարիզ) և «Նիկա Կայ» հիմնադրամի (Տոկիո) անդամ, Քյունստլերհաուսի (Վիենա) թղթակից անդամ, Ռուսաստանի արվեստի ակադեմիայի, «Մեդիչի» ակադեմիայի անդամ։

1985 թվականին հարազատ քաղաքին է նվիրել բուլղարական, աֆրիկյան և արևելյան արվեստի իր հավաքածուն։ Այն դարձել է նվիրատուի անունով կոչված պատկերասրահի հիմքը։ Այսօր պատկերասրահն ունի ավելի քան 400 արժեքավոր ցուցանմուշ, այդ թվում` գեղանկարներ և քանդակներ, որոնք ձեռք են բերվել Ռուսևի կողմից շատ տարիների ընթացքում։

## Ստեղծագործություն
Ռուսևն ստեղծել է բուլղար մի շարք գիտնականների և արվեստագետների դիմանկարներ, կանացի բազմաթիվ կերպարներ, այդ թվում` «Բուլղարուհիներ» շարքը, բուլղարական քաղաքների բնանկարներ։ Նրա ստեղծագործություններում մեծ տեղ են զբաղեցրել պատմության ողբերգական պահերին մարդկանց ցուցաբերած դիմացկունությունը, քաջությունն ու ճանատագրերը։

Ռուսևը նկարել է Վանգայի կողմից կառուցված Սուրբ Պարասկևայի եկեղեցու սրբապատկերներն ու որմնանկարները։

## Ծանոթագրություններ

## Գրականություն
* 

## Արտաքին հղումներ
* Светлин Русев 
* Художественная галерея «Светлин Русев»
* Биография Светлина Русева
* Светлин Русев в ГМИИ

Կատեգորիա:Բուլղարացի նկարիչներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարիայի քաղաքական գործիչներ
Knoppix

**Knoppix** - Լինուքսի դիստրբուտային օպերացիոն համակարգ, LiveCD-դիստրբուտնրից առաջինն է, որը հիմնված է Debian-ի հիմա վրա։ Knoppix-ը ստեղծվել է Կլաուս Կնոպպերի կողմից և Knoppix խմբի կողմից։ Կոմպակտ-սկավառակի վրա KNOPPIX պահպանվում է 2 Գբ ծավալով ծրագրային ապահովում, որը արխիվացվում է անհրաժեշտության դեպքում։ Երբ ծրագրերը բացվում են, նրանք բեռնվում են և ջնջվում օպերացիոն հիշողությունից։ Չնայած նրան, որ Knppix-ը ստեղծված է CD/DVD-ից բեռնման համար, կա հնարավորություն այն տեղադրել նաև համակարգչի կոշտ սկավառակի վրա։ Ինչպես նաև կարելի է տեղադրել արտաքին և SSD կրիչների վրա։

## Գործածություն
Knoppix-ը օգտագործվում է այլ օպերացիոն համակարգերի խախտված ֆունկցինները ուղղելու համար, ինչպես նաև օգտագործվում է, որպեսզի ծանոթության միջոց ծրագրային ապահովման հետ։

## Knoppix-ի կազմ
* Գրաֆիկական ծրագիր` LXDE 
* Օֆֆիսային ծրագրի փաթեթ՝ LibreOffice
* Ծրագրեր ինտերնետի համար
* Ծրագրեր մուլտիմեդիայի համար 
* Խաղեր 
* Ուտիլիտներ ադմինիստրատորի համար 
* Ծրագրային ապահովում սերվերի համար 
* Միջոցներ ծրագրերի ստեղծման համար

## Համակարգի պահանջներ
Ներկայացված են համակարգի մինիմալ պահանջները․

* Intel/AMD -պրոցեսոր(i486 կամ ավելի լավ)։64-բիթային բիթային յադր 4 Գբ հիշողության ապահովմամբ։
* 32 Մբ-ից ոչ քիչ օպերացիոն հիշողություն տեքստային խմբագրիչների հետ աշխատելու համար և 100 Մբ LXDE-ի համար. 
* CD-ROM կամ DVD-ROM, ինչպես նաև արտաքին կրիչ տեղադրման համար 
* SVGA վիեդոքարտ 
* Մկնիկ և ստեղնաշար

## Վերսիաներ
ADRIANE (Աշխատանքայնի սեղանի աուդիո ապահովում) - Knoppix-ի տեքստային պատուհան, որը ուղեկցվում է երժաշտությամբ։

## Ծանոթագրություններ

Կատեգորիա:Օպերացիոն համակարգեր